sumitriyā́ na ā́pa óṣadhayaḥ santu durmitriyāstásmai santu yò 'smāndvéṣṭi yáṃ ca vayáṃ dviṣma íti yátra vā́ eténa pracárantyā́paśca ha vā́ asmāttā́vadóṣadhayaścāpakrámyeva tiṣṭhanti tádu tā́bhirmitradhéyaṃ kurute tátho hainaṃ tāḥ púnaḥ práviśantyeṣò tátra prā́yaścittiḥ kriyate sa vai nā̀gnīṣomī́yasya paśóḥ karóti nā̀gneyásya vaśā́yā evā̀nūbandhyā̀yai tāṃ hi sarvó 'nu yajñáḥ saṃtíṣṭhata etádu hāsyāgnīṣomī́yasya ca paśórāgneyásya ca hr̥dayaśūléna caritám bhavati yádvaśā́yāścáranti